**ՀԱՅԱՍՏԱՆԻ ՇԱԽՄԱՏԻ ԱԿԱԴԵՄԻԱ**

**ՊԱՐՏԱԴԻՐ ԱՏԵՍՏԱՎՈՐՈՒՄ ՇԱԽՄԱՏ ԱՌԱՐԿԱՅԻՑ**

**Թեման՝** ուսուցչի կողմից սովորողի ուսուցման և դաստիարակության պլանավորումը հանրակրթական պետական և առարկայական չափորոշիչներին համապատասխան

**Ղեկավար՝** Վահան Սարգսյան

**Կատարող՝** Արթուր Անդրեասյան

**ԵՐԵՎԱՆ 2022**

**ՈՒՍՈՒՑՉԻ ԿՈՂՄԻՑ ՍՈՎՈՐՈՂԻ ՈՒՍՈՒՑՄԱՆ ԵՎ ԴԱՍՏԻԱՐԱԿՈՒԹՅԱՆ ՊԼԱՆԱՎՈՐՈՒՄԸ ՀԱՆՐԱԿՐԹԱԿԱՆ ՊԵՏԱԿԱՆ ԵՎ ԱՌԱՐԿԱՅԱԿԱՆ ՉԱՓՈՐՈՇԻՉՆԵՐԻՆ ՀԱՄԱՊԱՏԱՍԽԱՆ**

ԲՈՎԱՆԴԱԿՈՒԹՅՈՒՆ

[ՆԵՐԱԾՈՒԹՅՈՒՆ 3](#_Toc116917584)

[ԳԼՈՒԽ 1 ՇԱԽՄԱՏ ԱՌԱՐԿԱՅԻ ԴԱՍԱՎԱՆԴՄԱՆ ԸՆԴՀԱՆՈՒՐ ԴՐՈՒՅԹՆԵՐ 4](#_Toc116917585)

[1․1 Շախմատ առարկայի ուսուցման առանձնահատկություննեն ու չափորոշիչները 6](#_Toc116917586)

[ԵԶՐԱԿԱՑՈՒԹՅՈՒՆ 7](#_Toc116917587)

# ՆԵՐԱԾՈՒԹՅՈՒՆ

Կրթությունը առողջ և զարգացած հասարակության հիմքն է, ինչպես նաև քաղաքացիական մշակույթի և ժողովրդավարական քաղաքականության գործընթացներում մասնակցությունը խթանող կարևոր գործոն: Հայաստանի Հանրապետության (ՀՀ) կառավարության կողմից ՀՀ կրթության ոլորտը հանդիսանում է երկրի կայուն զարգացման, մարդկային կապիտալի պահպանման և վերարտադրման նախադրյալներից մեկը (ՀՀ Կառավարություն, 2011թ.)[[1]](#footnote-1):

Կրթության և դաստիարակության ճիշտ կազմակերպման կարևորությունը Հայաստանում այսօր առավել արդիական է քան երբևէ։

Դասը մանկավարժական գործընթաց է որը ծառայում է սովորողների կրթության, զարգացման և դաստիարակության խնդիրների լուծման համար։

Շախմատ առարկան իր տեսակով մեծապես տարբերվում է դասական դասից և դրա կազմակերպումը և պլանավորումը ավելի մանրակրկիտ գործունեություն է ենթադրում, քանի որ այն ունի մեծ պոտենցիալ մանուկ հասակից մտքի ճկունությունն ու կրիտիկական մտածելակերպը զարգացնելու միտում։

Հետազոտության հիմնախնդիրը կայանում է նրանում, որ շախմատ առարկան որոշակի խնդիրներ է առաջացնում աշակերտների ծնողների մոտ, քանի որ նրանք դրան չեն տիրապետում։ Տարեց տարի նվազում է շախմատի նկատմամբ հետաքրքրությունը։

Հետազոտության խնդիրը ներառում է շախմատ առարկայի դասը հնարավորինս հետաքրքրի դարձնել դպրոցականի համար։

«Շախմատ» առարկայի ուսուցման նպատակն է տարրական դպրոցի սովորողների մոտ խթանել որոնողական գործունեությունը` ուղղված փոփոխվող շախմատային իրավիճակներում կողմնորոշվելուն, շախմատային խնդիրների լուծման տարբերակներ գտնելուն, սովորողների կոնվերգենտ և դիվերգենտ, քննադատական և ստեղծագործական մտածողությունը զարգացնելուն:

Տվյալ աշխատանքի նպատակն է ուսումնասիրել ուսուցչի կողմից սովորողի ուսուցման և դաստիարակության պլանավորումը հանրակրթական պետական և առարկայական չափորոշիչներին համապատասխան։

Նպատակը իրագործելու համար մեր առջև դրել ենք հետևլայ խնդիրների լուծումը՝

* Շախմատ առարկայի կրթության և դաստիարակուիթյան մեջ ավանդի ուսումնասիրում,
* ՀՀ-ում կրթությանը և դաստիարակությանը ուղղված ընդհանուր չափորոշիչների ուսումնասիրում,
* Շախմատ առարկայի դասավանդման պետական չափորոշիչների ուսումնասիորում։

Տվյալ աշխատանքի արդիականությունը կայանում է շախմատ առարկայի դասավանդման մեջ նոր հնարավոր մեթոդների և ձևերի ներդրմամբ և դրա ամբողջ ներուժի գործածմաբ ապագա սերնդի կրթությունը ավելի որակյալ դարձնելու նպատակով։

Որպես հետազոտության մեթոդ է ընտրվել դիտումը և թեստավորումը։

Հետազոտությունը բաղկացած է ներածությունից, մեկ գլիխից, մեկ ենթագլխից, գործնական աշխատանքից, եզրակացությունից և օգտագործված գրականությունից։

# ԳԼՈՒԽ 1 ՇԱԽՄԱՏ ԱՌԱՐԿԱՅԻ ԴԱՍԱՎԱՆԴՄԱՆ ԸՆԴՀԱՆՈՒՐ ԴՐՈՒՅԹՆԵՐ

Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների (վերնագիրը փոփ. 26.04.18 N 525-Ն) կարգի 7-րդ կետի ուսուցչի վրա դրված են հետևյալ պաշտոնային պարտականությունները՝[[2]](#footnote-2)

1) պլանավորում և իրականացնում է սովորողների ուսուցումն ու դաստիարակությունը` հանրակրթության պետական և առարկայական չափորոշիչներին համապատասխան.

2) ապահովում է կրթական ծրագրերի կատարումը, հանրակրթական առարկայական չափորոշիչներով ամրագրված գիտելիքների, կարողությունների և հմտությունների առնվազն պարտադիր նվազագույն պահանջների յուրացումը սովորողների կողմից` կիրառելով դասավանդման արդյունավետ մեթոդներ և ժամանակակից տեխնոլոգիաներ.

2.1) իրականացնում է կրթության առանձնահատուկ պայմանների կարիք ունեցող սովորողների ԱՈՒՊ-ի կազմումը և վարումը.

2.2) ապահովում է կրթության առանձնահատուկ պայմանների կարիք ունեցող սովորողների` հանրակրթության պետական չափորոշիչի հանրակրթական ծրագրերի բովանդակությանը ներկայացվող նվազագույն պահանջները` ըստ կրթական աստիճանների և առարկայական ծրագրերի հիման վրա յուրաքանչյուր սովորողի համար մշակված ԱՈՒՊ-ի.

3) իրականացնում է սովորողների դիտարկում, առաջադիմությանը նպաստող կամ խոչընդոտող գործոնների բացահայտում, մասնակցում է սովորողի կրթության առանձնահատուկ պայմանների կարիքի գնահատմանը.

4) նպաստում է սովորողների մեջ արժեքային համակարգի ձևավորմանը, դաստիարակում հայրենասիրություն, ձևավորում պատշաճ վարքագիծ և վարվելակերպ.

5) սովորողների մեջ զարգացնում է ինքնուրույնություն, նախաձեռնություն և ստեղծագործական ունակություններ` հաշվի առնելով յուրաքանչյուրի անհատական կարողությունները.

6) նպաստում է սովորողների մեջ ինքնակառավարման տարրերի ձևավորմանը.

7) հարգում և պաշտպանում է սովորողի իրավունքներն ու ազատությունները, պատիվն ու արժանապատվությունը և այլն։

Կրթական չափորոշիչները և ծրագրերը նախագծելիս և կազմելիս առանցքային են համարւվում Կրթական չափորոշչի և ծրագրերի հետևյալ մոտեցումները՝

Կրթական ծրագրերի/ուսումնական պլանների մշակման տարբեր մոտեցումներ կան, որոնցից երեքը առավել կիրառելի են. դրանք են՝ գիտելիքահեն կրթական ծրագիրը, ուսուցման նպատակների վրա հիմնված ծրագիրը և կարողունակությունների (կոմպետենցիաների) վրա հիմնված կրթական ծրագիրը։ Յուրաքանչյուր մոտեցում պայմանավորում է ուսումնական ծրագրի առանցքային տարրը, իսկ ուսումնական ծրագրի մնացած բաղադրիչները բխում են այդ կենտրոնական տարրից։

Կրթական ծրագիրը/ուսումնական պլանը ավանդաբար ընկալվել և կազմվել է որպես գիտելիքահեն ծրագիր։ Այս մոտեցմամբ կարևորվում է փաստական և հայեցակարգային գիտելիքը (հռչակագրային գիտելիքը), օր.՝ մեթոդների իմացությունը, մետաճանաչողությունը և վերաբերմունքային գիտելիքը։ Այստեղ առանցքային տարրը կոնկրետ ուսումնական պլանի նպատակներից ելնելով համապատասխան գիտելիքի ընտրությունն ու դասակարգումն է։

Նպատակների վրա հիմնված կրթական ծրագրի/ուսումնական պլանի համաձայն՝ ուսուցման նպատակները, որոնք սահմանվում են որպես սովորողներից ակնկալվող վարքագիծ, պայմանավորում և ուղղորդում են առարկայական ծրագրի ընտրությունն ու բովանդակությունը։

Կրթական ծրագիրը/ուսումնական պլանն, այնուհետ, ձևակերպվում է մտադրությունների տեսքով առ այն, թե սովորողներն ինչ պետք է սովորեն սահմանված նպատակներին հասնելու համար։ Այս մոտեցման ավելի վաղ տարբերակում նպատակները ձևակերպվում են հետևյալ կերպ՝ ինչ պետք է ուսուցանվի։ Ավելի ուշ այս մոտեցումը փոխվեց՝ կենտրոնանալով ուսումնառության վրա, որտեղ նպատակները ձևակերպվում են հաշվի առնելով այն վարքագծերը, որ սովորողները պետք է դրսևորեն։

## 1․1 Շախմատ առարկայի ուսուցման առանձնահատկություննեն ու չափորոշիչները

Շախմատ առարկայի ուսուցման նպատակն է զարգացնել տարրական դպրոցում սովորողների՝ փոփոխվող, ոչ ստանդարտ իրավիճակներում կողմնորոշվելու, դրանք գնահատելու և լուծման ուղիներ ու տարբերակներ գտնելու կարողությունները, խթանել նրանց որոնողական գործունեությունը, զարգացնել բազմատարբերակային (դիվերգենտ), այլընտրանքային, քննադատական և ստեղծագործական մտածողությունը:

Հիմք ընդունելով, որ շախմատ ուսումնական առարկան նպաստում է սովրողների ինտելեկտի զարգացմանը՝ առավելապես կարևորում ենք դրա դերը մտածողության ձևավորման գործընթացում:

«Շախմատ» ուսումնական առարկան զարգացնում է կոնվերգենտ ու դիվերգենտ մտածողության ձևերը։ Այն հնարավորություն է տալիս մտածել մի քանի հնարավոր քայլերի մասին, գնահատել դրանք և ընտրել լավագույնը։

Շախմատը զարգացնում է մտածողության ֆոկուսային (կենտրոնացած) և դիֆուզ (ցրված) մտածողության ձևերը։ Այն հնարավորություն է տալիս որոշ ժամանակ կենտրոնանալ խաղի վրա, ապա մրցակցի քայլի ժամանակ անցնել դիֆուզ մտածողության։ Մտածողության երկու եղանակների այս հերթագայումը համարվում է կարևոր` ուղեղի արդյունավետ աշխատանքի համար։

«Շախմատ» առարկան նպաստում է սովորողների մոտ վերլուծական և քննադատական, ստեղծագործական և այլընտրանքային մտածողության ձևերի զարգացմանը, կանխատեսելու կարողության, իրավիճակների ընթացքի վրա ազդելու ունակության ձևավորմանն ու զարգացմանը, երևակայության և ստեղծագործականութան միջոցով` սովորելու կարողության խթանմանն ու կրթության արժևորմանը:

**ԳՈՐԾՆԱԿԱՆ ԱՇԽԱՏԱՆՔ**

Մեր աշխատանքի գործնական մասի համար որոշել ենք դիտման արդյունքում հասկանալ 2-րդ դասարանի աշակերտների մատ 1 քայլից դասի ըմբռնումը։ Տվյալ դասը երեխաները անցել են 2 շաբաթ առաջ։ Անցկացրել ենք նախնական դիտում՝ տալով յուրաքանչյուր երեխային 3-ական խնդիր, որոնք նրանք պետք է լուծեին 15 րոպեում։

Խնդիրների լուծումից հետո յուրաքանչյուր երեխայի հետ անցկացրել ենք նախնական թեստավորում (թեստավորման հարցերը տե՛ս հավելված 1-ում)։

Նախնական թեստավորման արդյունքում ստացանք հետևյալ պատկերը՝

1. դպրոցականների 41 տոկոսը չի կարողանում սահմանել մատը։
2. դպրոցականների միայն 48 տոկոսը գիտի ինչ է լինում մատից առաջ։
3. դպրոցականների 65 տոկոսր թվարկում է շախից ազատվելու 1 ձև։
4. դպրոցականների 28 տոկոսն է թվարկում շախից ազատվելու 2 ձև»
5. միայն 23 տոկոսը գիտի ինչ է ստացվում, եթե հնարավոր չէ շախից ազատվել վերը նշված ձևերով։

**Դիագրամ 1․ Նախնական թեստավորման արդյունքներ**

Տվյալ դիագրամում համապատասխանաբար նշված է երեխայի յուրաքանչյուր հարցին պատասխանելու արդյունքները։

Նախնական թեստավորումից հետո անցկացրեցինք «Մատ մեկ քայլից» թեմայով դաս-կրկնություն։ Դասում ներառեցինք «շախմատ» առարկայի կրթական չափորոշիչները, ինչպես նաև հավելյալ նյութեր՝ անիմացիոն տեսահոլովակ, որը պատմում է մատի մասին։

Երկու դասից հետո անցակացրեցինք կրկնակի թեստավորում։ Ստացանք հետևկալ արդյունքը՝

1․ դպրոցականների 54 տոկոսը կարողանում է պարզ սահմանել մատը։

2․ դպրոցականների 67 տոկոսը գիտի ինչ է լինում մատից առաջ։

3․ դպրոցականների 71 տոկոսր թվարկում շախից ազատվելու 1 ձև։

4․ դպրոցականների 68 տոկոսն թվարկում է շախից ազատվելու 2 ձև։

5․ 46 տոկոսը գիտի ինչ է ստացվում, եթե հնարավոր չէ շախից ազատվել վերը նշված ձևերով։

Դաս կրկնությունից հետո անցկացված կրկնակի թեստավորումից հետո պարզ դարձավ, որ երեխաների գիտելիքները դաս կրկինությունից հետո գրեթե մեկ ու կես անգամ ավելացավ։ Հետևաբար հանգեցինք այն եզրակացությանը, որ չափորոշիչների կիրառումը, համատեղելով տեսողական նյութի հետ, մեծ արդյունավետություն ունեն և օգնում են դասի վերջնական սերտմանը։

**Դիագրամ 2․ Կրկնակի թեստավորման արդյունքներ**

**ԵԶՐԱԿԱՑՈՒԹՅՈՒՆ**

Տվյալ աշխատանքի արդյունքում հանգեցինք այն եզրակացության, որ շախմատի արդյունավետ դասավանդման շնորհիվ և արդյունքում սովորողը պետք է`

* գիտակցի և արժևորի շախմատի դերը երևակայության, տրամաբանական մտածողության, կամային որակների, դժվարին իրավիճակներում արագ կողմնորոշվելու կարողությունների ձևավորման և զարգացման գործում,
* գնահատի արդարությունն ու ազնվությունը,
* կարևորի ուշադիր և կենտրոնացված աշխատանքը,
* գիտակցի համագործակցված աշխատանքի կարևորությունը,
* գիտակցի շախմատ առարկայի անհրաժեշտությունը մյուս ուսումնական առարկաների ուսումնասիրության համար,
* հետաքրքրություն հանդես բերի շախմատ առարկայի նկատմամբ, գեղագիտական արժեքներ հայտնաբերի շախմատային ստեղծագործությունների նկատմամբ, հրճվանքի զգացում ունենա խնդիրներ լուծելիս,
* ունենա սեփական մտածելակերպի և կարողությունների նկատմամբ վստահություն,
* գիտակցի շախմատ առարկայի կարևորությունը անձի հետազոտական գործունեության, ինչպես նաև ինտուիցիայի զարգացման համար,
* գիտակցի շախմատային գիտելիքների կարևորությունը` հիմնավորված որոշումներ կայացնելու խնդրում:

Աշխատանքի գործնական մասի կատարումից հետո հանգեցինք այն եզրակացության, որ «շախմատ» առարկայի դասավանդումը մեծապես պետք է կազմակերպվի համապատասխան առարկայի չափորոշիչների՝ կիրառելով հավելյալ վիզուալ նյութեր։

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Դպրոցական Կրթության Հասանելիությունը Հայաստանում։ Հետազոտական ուսումնասիրություն Հայաստանի Ամերիկյան Համալսարան։ Թրփանճեան Հասարակական Հետազոտությունների Կենտրոն։ 2017։ էջ 3։
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԻՄՆԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՄԱՆԿԱՎԱՐԺԱԿԱՆ ԱՇԽԱՏՈՂՆԵՐԻ ՊԱՇՏՈՆՆԵՐԻ ԱՆՎԱՆԱՑԱՆԿԸ ԵՎ ՆԿԱՐԱԳՐԵՐԸ ՀԱՍՏԱՏԵԼՈՒ ՄԱՍԻՆ։ Հղումը՝ https://www.arlis.am/DocumentView.aspx?docID=122121։
3. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ՝ https://www.arlis.am/documentview.aspx?docid=152575

1. Դպրոցական Կրթության Հասանելիությունը Հայաստանում։ Հետազոտական ուսումնասիրություն Հայաստանի Ամերիկյան Համալսարան։ Թրփանճեան Հասարակական Հետազոտությունների Կենտրոն։ 2017։ էջ 3։ [↑](#footnote-ref-1)
2. https://www.arlis.am/DocumentView.aspx?docID=122121 [↑](#footnote-ref-2)